GiliGold/VAD_KnessetCorpus huggingface dataset:
אביגדור יצחקי: פעם, אחד מהחבורה המפא"יניקית, לפני שנפטר, הוא סיפר לי שפיחותים היו בדרך כלל עושים במוצאי שבת, וביום שישי החבר'ה היו נכנסים לבנק הפועלים וקונים מט"ח.
אביגדור יצחקי: אלה הסידורים.
יעקב מרגי: אני צעיר.
יעקב מרגי: כך היא התנהלה?
אביגדור יצחקי: מה אתה חושב?
אביגדור יצחקי: למה בגין נבחר בסוף?
חיים אורון: עוד דבר הפסדתי כי לא הייתי מפא"יניק.
אביגדור יצחקי: אני בעד לבטל את כל העניין הזה גם לראשי ממשלה, גם לנשיאים.
אביגדור יצחקי: על מה אנחנו מדברים?
אביגדור יצחקי: על רכב.
אביגדור יצחקי: והעוזרים האלה הם באמת עוזרים להם?
אביגדור יצחקי: למה הם עוזרים להם בדיוק?
יצחק זיו: להוציא את הכסף.
אביגדור יצחקי: אם זה היה תלוי בי הייתי מבטל את העניין הזה מהיום.
אביגדור יצחקי: בסופו של דבר צריך להתכנס לאיזו הצעה, ההשוואה לראשי ממשלה צריכה להיות מוחלטת מאל"ף ועד תי"ו, ואני גם לא צריך לתת למישהו מהם, ועומד לי על הלשון שמות, אבל אני לא אגיד, לתת לו עוד חצי שנה עם רכב כדי שהוא יספיק להתארגן.
אביגדור יצחקי: אם הוא רוצה, אני מוכן ללכת איתו, לעשות עבורו את העבודה הזאת ולקנות לו את הרכב, זה לוקח עשר דקות, ובזה נגמר העניין.
אביגדור יצחקי: צריך לעשות את זה בדיוק בהשוואה לראשי ממשלה, כי זה נותן איזה עוגן נכון.
אביגדור יצחקי: אני מציע לקבל את ההצעה של חבר הכנסת אורון וללכת איתה הלאה.
אסתרינה טרטמן: אדוני היושב-ראש, רעיון המחוקק היה לתת להם את השירותים האלה, כדי שהם ימשיכו לכהן ולעשות את עבודתם נאמנה.
אסתרינה טרטמן: אם אנחנו בודקים אחד-אחד, ואני מכבדת כל אחד ואחד מהשמות שמונחים על שולחננו.
אסתרינה טרטמן: זה לא עניין אישי, זה עניין עקרוני.
אסתרינה טרטמן: הניסיון הוכיח לנו שהאנשים שסיימו את תפקידם לא מצדיקים את כל הנושא הזה של הוצאות על חשבון הציבור, לכן אני רוצה להסכים עם חלק מדבריו של חבר הכנסת יצחקי.
אסתרינה טרטמן: זה שהוועדה קבעה את 1996, זה לא תאריך קבוע.
אסתרינה טרטמן: מה אני מציעה כדי לקצר את התהליך?
אסתרינה טרטמן: אני הולכת ברוח הדברים של החלוקה של היועצת המשפטית, ארבעת יושבי-הראש הוותיקים, שלכאורה זכאים עד סוף חייהם, שיחיו שנים טובות וארוכות, אני לא רואה שום סיבה להמשיך גם להם את כל התנאים האלה, אני בהחלט סוברת שמכיוון שהם הניחו שזה מגיע להם, לתת להם פרק זמן של גרייס להיערכות, וגם להם לבטל את כל הדברים האלה.
אסתרינה טרטמן: לגבי הקבוצה השנייה שהיועצת המשפטית התייחסה אליה, קרי, תיכון ובורג, יש להם היום זכאות רק לרכב, אני מבינה, לא למשרד.
ארבל אסטרחן: משפטית נפסקה הזכאות גם לרכב וגם למשרד בסוף 2006, לפי החלטת הוועדה האריכו- - -
אסתרינה טרטמן: אני עושה הבחנה מורכבת, ואני לא פוחדת משמות של יושבי-ראש לשעבר--
יעקב מרגי: למרות זאת אל תנקבי.
אסתרינה טרטמן: אני סבורה שמי שהתבטא כמו שהתבטא על מדינת ישראל ונמצא איפה שהוא נמצא, אכן צדק חבר הכנסת אלקין.
יעקב מרגי: זה דיון בנפרד, אנחנו נתקע את ההצבעה.
יעקב מרגי: תגישו הצעה מסודרת.
יעקב מרגי: אי אפשר להגיש הצעה לתיקון בצורה כזאת, צריך עבודת הכנה ודיון.
יעקב מרגי: תגיש הצעה מסודרת, אתה יודע לעשות את זה.
אסתרינה טרטמן: אדוני היושב-ראש, פרק זמן של 60 יום יספיק, ומקובל עלי שיושבי-ראש מהיום והלאה, וזה יכול לחול על כל אחד מאיתנו, כל אחד מאיתנו, בפוטנציה, יכול להיות יושב-ראש הכנסת.
אסתרינה טרטמן: אני מציעה לבטל לחלוטין.
ראובן ריבלין: בוועדת שוחט-אורון פעלו לפי היגיון.
ראובן ריבלין: קבעו לגבי ראשי ממשלה ונשיאים אמות מידה, קבעו את 1996 כקו פרשת המים.
אביגדור יצחקי: 1996, בגלל ביבי.
ראובן ריבלין: יושבי-הראש שהיו קודם לכן לא נלקחו בחשבון, אבל קבעו את המודל, ואותם נשיאים, אלה אנשים שיש להם בית, להוציא אותם היום מהבית זה דבר שלא מתקבל על הדעת, זה כאילו שמדינת ישראל אומרת שהם פתאום לא ראויים.
ראובן ריבלין: צריך לכבד גם את אותם אנשים.
אסתרינה טרטמן: אנחנו לא דנים בנשיאים, סליחה.
ראובן ריבלין: אנחנו משווים את עניין זה, והדבר יוצר תחושה לא טובה, לכן 1996 קו פרשת המים, להיצמד אליו.
ראובן ריבלין: כאשר התקבלה ההחלטה לגבי ראשי ממשלה ונשיאים היתה עוד תקופה שניתן היה לבצע, משך זמן של שנתיים-שלוש, לשני ראשי הממשלה שהיו עדיין באותה תקופה שבה הם זכו להטבות לאחר היותם ראשי ממשלה.
ראובן ריבלין: אני מציע שנצביע על הצעת אורון כאשר ייאמר בה שהחלטה זו תיכנס לתוקף ב-1 בינואר 1999.
יעקב מרגי: זה לעקר את ההחלטה.
ראובן ריבלין: זה לעקר?
יעקב מרגי: אני אקרא את סיכום הדברים ואביא אותם להצבעה.
יעקב מרגי: רבותי, אני רוצה להתייחס לגבי יושבי-הראש הקודמים.
יעקב מרגי: זה בדיוק כמו הבדיחה על אחד שרצח את הוריו מבקש רחמים כיוון שהוא יתום.
יעקב מרגי: ההלקאה העצמית בחברי הכנסת, בבניין הזה, בסמל הלאומי הזה, הורידה את ההילה סביב כל הבניין הזה, ואין שום פלא שהיום דורשים להוריד את הזכויות האלה.
יעקב מרגי: למרות שאני בדעה שהיה צריך להוריד לכולם.
יעקב מרגי: לאותם ארבעת הראשונים ההילה עדיין נשארה, הם לא נפגעו בחטא שחטאנו בו אנחנו, התקשורת והציבוריות הישראלית.
יעקב מרגי: רבותי, צריך להודיע לעם הזה סוף סוף שאין משהו אחר, זה הפרלמנט שלנו.
יעקב מרגי: ימשיכו להכות בו, כך הם ירגישו, ואף אחד לא יבוא לכאן, ונישאר עם אותה רמה, ואחר כך נאמר: אין מנהיגות בישראל.
יעקב מרגי: זו הסיבה שהיום זה על הפרק.
יעקב מרגי: הרי אם היתה הילה לכל הבניין הזה ולחברי הבית הזה, לא היו מבקשים להוריד את התנאים האלה.
גדעון סער: אדוני היושב-ראש, זה לא ארבעה, זה שלושה, ברמן, שילנסקי והלל.
אבי בלשניקוב: שבח וייס.
יעקב מרגי: רבותי, אני מקריא את סיכום הדברים.
יעקב מרגי: יושבי-ראש שפרשו לפני אמצע 1996: ברמן, הלל, שילנסקי ווייס, לא נוגעים בזכויותיהם.
יעקב מרגי: מי שפרש אחרי 1996: תיכון, בורג, ריבלין, דליה איציק והבאים אחריהם – רכב ושירותי משרד חמש שנם מיום סיום הכהונה.
יעקב מרגי: מי שחלפו חמש שנים מיום סיום הכהונה, יקבל תקופת הסתגלות לעניין הרכב, הוא יוכל להחזיקו עד שלושה חודשים נוספים.
יעקב מרגי: זו ההצעה שלי, אלא אם כן חברי הכנסת יתגייסו.
יעקב מרגי: שלושה חודשים זה סביר, אם אני נותן שנה זה מוגזם.
יעקב מרגי: שלושה חודשים מיום ההצבעה, קרי, 1 בינואר 2008.
ארבל אסטרחן: גם עד שיתפרסם ייקח זמן.
יעקב מרגי: פירוט הזכויות: רכב לחמש שנים, ליסינג או החזקת רכב או הוצאות נסיעה כנגד קבלות כמו שמקובל בנבחרים, כולם כמו חברי כנסת מכהנים, וכמובן הגבלות נוספות שבהצעת המנכ"ל.
יעקב מרגי: לשאלתו של חבר הכנסת גבאי.
יעקב מרגי: בהצעת המנכ"ל יש מגבלות לכל השאלות ששאלת.
יעקב מרגי: מי שמבקש תשלום להחזקת רכב, זה יהיה לתשלום רק על רכב שנמצא בבעלותו ובשימושו.
יעקב מרגי: אם הוא מכהן במשרה ציבורית שבה זכאי לרכב, לא יקבל כפל הטבות.
יעקב מרגי: לא זכאי להוצאות עבור רכב כשמשולמים בשבילו תשלומים ממקור ציבורי אחר.
יעקב מרגי: שירותי משרד – לפי הצעת המנכ"ל ייכללו רק הדברים הבאים: משרד, לרבות ריהוט וציוד משרדי, כוח-אדם בהיקף של שתי משרות, בעלות שלא תעלה על משכורת שני עובדי לשכת שרים ומנכ"לים בדרגה 43.
יעקב מרגי: שכר עובד כזה כיום, לידיעת החברים, 10,643 שקלים ברוטו.
יעקב מרגי: כיום הזכאות היא למי שכיהן 18 חודשים לפחות או מלוא תקופת כהונתה של כנסת, ובלבד שלא כיהן פחות משנה.
יעקב מרגי: רבותי, היקפנו הכול.
זאב אלקין: אני מבקש, אדוני היושב-ראש, להעמיד להצבעה את ההסתייגות שלי, כמו שהוסיפה היועצת המשפטית את העניין שלא יהיה כפל הטבות, שכל הזכויות הנלוות האלה יחולו על יושב-ראש הכנסת לשעבר שעיקר שהותו בארץ, על פי ההגדרות בחוק הביטוח הלאומי סעיף קטן (ג) בתוך סעיף 14א.
יעקב מרגי: מקובל על החברים?
חיים אורון: מישהו ייסע לקורס בהרווארד של שלושה חודשים.
זאב אלקין: הוא יוותר על ההטבות.
יעקב מרגי: רבותי, נוסיף את ההסתייגות.
ארבל אסטרחן: אני צריכה לבדוק בדיוק את התנאים.
ארבל אסטרחן: הביטוח הלאומי מקושר למשרד הפנים ויודע מתי אדם נכנס ויוצא מהארץ, לכנסת אין ידיעה על אדם שכבר לא מכהן בה.
אבי בלשניקוב: נמצא את המנגנון.
זאב אלקין: אם נמצא מנגנון ל-80,000 קשישים, יימצא מנגנון לשישה אנשים.
אבי בלשניקוב: העיתונות זה המנגנון הטוב ביותר.
זאב אלקין: שהם יחתמו על הצהרה, חזקה עליהם שלא ישקרו.
ארבל אסטרחן: נאמר שכל הזכויות יהיו ליושב-ראש שכיהן לפחות שנה, אולי יש להגיד, מי שכיהן לפחות 18 חודשים.
גדעון סער: למה 18 חודשים?
ארבל אסטרחן: היום מי שכיהן לפחות 18 חודשים או כנסת אחת.
ארבל אסטרחן: בישיבה הקודמת עלתה פה הערה, מי שכיהן כנסת אחת, אבל היא כיהנה חצי שנה, הוא יהיה זכאי לרכב ולשירותי משרד חמש שנים?
יעקב מרגי: רבותי, אנחנו משאירים את זה כמו שזה היום.
יעקב מרגי: רבותי, אני מביא את הצעת הסיכום שלי להצבעה בתוספת ההסתייגות של חבר הכנסת אלקין, שתילקח מהפרוטוקול.
ארבל אסטרחן: נצביע עליה בנפרד, זה עניין חדש.
יעקב מרגי: מי בעד ההצעה כפי שהצעתי בסיכום?
ראובן ריבלין: אני מודיע שאני לא משתתף בהצבעה.
יעקב מרגי: הצבעה בעד – תשעה נגד – שניים נמנע – אין אושרה הצעתו של יושב-ראש ועדת הכנסת, חבר הכנסת מרגי
יעקב מרגי: בעד הצביעו תשעה חברים, נגד שניים, נמנעים אין.
יעקב מרגי: ההצעה של הוועדה התקבלה.
יעקב מרגי: אני מביא להצבעה את הסתייגותו של חבר הכנסת אלקין.
יעקב מרגי: לטובת הפרוטוקול, הוא יחזור עליה שוב.
זאב אלקין: כל הזכויות הנלוות האלה יחולו על יושב-ראש הכנסת לשעבר שעיקר שהותו בארץ על פי ההגדרות בסעיף קטן (ג) בסעיף 14א של חוק הביטוח הלאומי.
יעקב מרגי: הצבעה בעד - 9 נגד – 1 נמנעים – 1 ההסתייגות של חבר הכנסת זאב אלקין אושרה.
יעקב מרגי: רבותי, בעד ההסתייגות של חבר הכנסת אלקין תשעה, נגד אחד, נמנע אחד.
יעקב מרגי: אני מודה לחברים, הישיבה נעולה.
יעקב מרגי: אף פעם לא מאוחר לאחל שנה טובה וגמר חתימה טובה.
יעקב מרגי: נפתח בנושא הראשון שעל סדר היום, קביעת מסגרת הדיון להודעת הממשלה שתימסר בכנסת ביום שני, י"ב בתשרי התשס"ח – 24.9.2007 – כדלקמן: בהתאם לסעיף 15 לחוק יסוד: הממשלה, לצרף את חבר הכנסת עמיחי אילון לשר נוסף בממשלה; בהתאם לסעיף 31(ב) לחוק יסוד: הממשלה, להעביר את הסמכות בסימן 3 לדבר המלך במועצה על ארץ ישראל (המקומות הקדושים), 1924, לעניין סכסוכים הקשורים במרתפי כנסיית הקבר, מראש הממשלה לשר רפי איתן; בהתאם לסעיף 31(ב) לחוק יסוד: הממשלה, להעביר את הסמכות הנתונה לשר האוצר לפי תקנה 9(א) לתקנות חובת המכרזים (חובת שיתוף פעולה תעשייתי), התשס"ז-2007.
גדעון סער: פתאום נהיה "עמיחי", עד עכשיו היה עמי...
יעקב מרגי: יש לחברי הכנסת התייחסות?
גדעון סער: אדוני היושב ראש, הצעתי היא לאחד את שני הנושאים שעניינם העברת סמכויות לפי סעיף 31(ב) לחוק יסוד: הממשלה.
גדעון סער: ההצבעות צריכות להיות נפרדות אך הדיון יכול להיות משותף.
גדעון סער: אני מציע שיהיה בזה דיון תמציתי, 3 דקות לסיעה.
גדעון סער: לעומת זאת, בנושא של צירוף עמיחי אילון לממשלה אני מציע שיהיה דיון נרחב, דהיינו של 10 דקות לסיעה.
יולי יואל אדלשטיין: אני מסכים עם עמיתי, חבר הכנסת סער.
יולי יואל אדלשטיין: חסר פה סעיף על התפטרות ראש הממשלה – למיטב זיכרוני, תמיד חבר הכנסת עמיחי אילון היה אומר שהוא אף פעם לא ייכנס לממשלה בראשות אולמרט.
קולט אביטל: הוא אמר, אבל הוא שינה את דעתו.
יעקב מרגי: אני סמוך ובטוח שאחד הנוכחים כאן יעביר את פרוטוקול הישיבה לחבר הכנסת עמיחי אילון.
רוברט אילטוב: אני מציע להוריד את הדיון הזה לחמש דקות, כי כבר אמרו הכל, החברים פה...
גדעון סער: עשר דקות, ואם אפשר עשרים - יש לי הרבה ציטוטים של עמיחי, ואני מתכוון לקרוא את כולם.
יעקב מרגי: הצעתי, לנושא הראשון, צירוף ח"כ עמיחי אילון לממשלה ניתן 10 דקות, ועל שאר הודעות הממשלה ניתן דיון משולב של 3 דקות לכל סיעה.
יעקב מרגי: אני חושב שזו פשרה מכובדת.
יעקב מרגי: הצבעה בעד – 5 נגד – אין נמנעים – 2
יעקב מרגי: בעד - 5.
יעקב מרגי: נגד - אין.
יעקב מרגי: נמנעים - 2.
יעקב מרגי: נקבעה מסגרת הדיון.
יעקב מרגי: פניית חבר הכנסת אחמד טיבי בעניין כניסת חברי הכנסת למשרד ראש הממשלה
יעקב מרגי: הנושא הבא הוא פנייתו של חבר הכנסת אחמד טיבי בעניין כניסת חברי הכנסת למשרד ראש הממשלה.
יעקב מרגי: אני נותן את רשות הדיבור לחבר הכנסת טיבי שיציג את התרחיש, בבקשה.
יעקב מרגי: זו הזדמנות לומר לחברי הכנסת הערביים: רמדאן כרים.
יעקב מרגי: אצלנו אומרים: האומר דבר בשם אומרו מביא גאולה לעולם.
אחמד טיבי: כידוע, לחברי הכנסת יש חסינות מהותית, הדברים האלה אפילו כתובים על התעודה של חברי הכנסת.
אחמד טיבי: חבר הכנסת חסין מפני בדיקה, חיפוש בחפציו, בכליו, בביתו, ברכושו.
אחמד טיבי: יש רק בדיקה אחת שמותר לערוך לחבר כנסת – רק בדיקת מכס.
אחמד טיבי: כל השאר אסור על פי חוק החסינות, לכן כשאנו מגיעים למחסומים אנו פטורים מבדיקה כזו.
אחמד טיבי: החוק הזה מכובד בכל מקום עד שביקרתי במשרד ראש הממשלה, ואמרו לי שאני צריך לפתוח גם את מכסה המנוע וגם את הבגאז'.
אחמד טיבי: אמרתי: מדובר ברכב של חבר כנסת.
אחמד טיבי: אמרו לי: נכון, וכולם פותחים, יהודים וערבים – אגב, זה נכון, כולם נבדקים.
אחמד טיבי: חברי כנסת לא רוצים להתעכב, אז פתחה חברת הכנסת אביטל את מכסה המנוע.
אחמד טיבי: חברת הכנסת אביטל נכנסת ללשכת ראש הממשלה, בדרך כלל היא לא עוברת מחסומים כל יום כמו חברי כנסת אחרים, למשל.
אחמד טיבי: אני מכיר אחד שעכשיו התעכב במחסום 40 דקות.
אחמד טיבי: לכן אם בודקים בלשכת ראש הממשלה, מפרים את החוק.
אחמד טיבי: לשכת ראש הממשלה עוקפת את החוק ופוגעת בחוק חסינות חברי הכנסת, אז למה שבמחסומים לא יבדקו את חברי הכנסת ושבנת
אחמד טיבי: ב"ג לא יפשפשו בחפציהם?
משה שרוני: שיבדקו אותם.
משה שרוני: אני לא נעלבתי כשבדקו אותי בלשכת ראש הממשלה.
אחמד טיבי: זה לא עניין של העלבה.
אחמד טיבי: זה חוק החסינות.
אחמד טיבי: אם בודקים בלשכת ראש הממשלה וזה בסדר וזה על פי דין, יש מקום אחד שצריך לבדוק בו יותר מלשכת ראש הממשלה – הכנסת, כל יום צריך לפתוח את מכסה המנוע והבגאז' כאן בבניין, כי אנשים שיכולים לסמן את חברי הכנסת יודעים שפה אין מגיעים בקביעות.
אחמד טיבי: אני מבקש לגעת בנקודה העקרונית.
אחמד טיבי: אני מדבר בשם חסינות חברי הכנסת של כל חברי הכנסת.
אחמד טיבי: יבוא יום וח"כ אחר בנושא אחר, לא בדיקה ביטחונית, יגידו: לא נורא.
אחמד טיבי: כמו שהיה ויכוח לגבי כניסת או אי כניסת המשטרה למשכן.
אחמד טיבי: חשוב להגן על חסינות חברי הכנסת.
אחמד טיבי: אם חושבים שמשרד ראש הממשלה הוא אקס טריטוריה, יש לתקן את זה בחוק או שוועדת הכנסת תקבל החלטה אחרת – אני אכבד אותה.
אחמד טיבי: לכן פניתי גם אליך, יו"ר ועדת הכנסת, וגם ליועצים המשפטיים בכנסת, אל"ף כדי לשמוע את דעתם.
אחמד טיבי: באירוע שהיה בלשכת ראש הממשלה נחה דעתי מדעתם של היועצים המשפטיים.
אחמד טיבי: חוק חסינות חברי הכנסת הוא חוק ברור, והיות שלפחות פעם או פעמים בעתיד אגיע ללשכת ראש הממשלה כמבקר, הדיון הזה חשוב.
יעקב מרגי: גם אני חושב שהדיון חשוב, אנו לא אחת נדרשים להיבדק – קניונים, נתב"ג, משרדים ממשלתיים, הדיון צריך להתקיים ונשמע את החברים.
יעקב מרגי: הזמנו גם את קצין הכנסת לדיון שהיה צריך להיות קודם והוא ביקש לדחות כי לא היה יכול להיות נוכח, והזמנו אותו לדיון הזה בלי לבדוק אם הוא בארץ או לא.
יעקב מרגי: הוא לא בארץ, וחבל שלא שלחו מישהו מטעמו.
אחמד טיבי: אתה מוכן להציג את עמדתו כפי שהוא הציג לך אותה?
יעקב מרגי: אומר אותה, כמה שזיכרוני לא יטעני.
קולט אביטל: אני מכבדת את דעתו של חבר הכנסת טיבי ומעריכה את זה ומודעת למה שהוא אומר, אלא שאיני מוכנה ביודעין לקחת סיכון.
קולט אביטל: הרכב שלי חנה ברחוב, איני יודעת אם מישהו לא הצמיד לרכב שלי משהו.
קולט אביטל: אם אני בטוחה ב-100% שהכל בסדר, אין בעיה, אם אני באה מהכנסת.
קולט אביטל: לכן אני חושבת שצריך להשאיר את זה לשיקול דעתו של חבר הכנסת.
קולט אביטל: אבל אם איני יודעת שמישהו לא הכניס משהו לרכב שלי, אני מעדיפה מתוך רצוני הטוב והחופשי – אני לא רואה בזה פגיעה.
קולט אביטל: אני רוצה כמוך וכמו אחרים שנחיה באיזושהי רמה של ביטחון.
קולט אביטל: אני מבינה את הרגישות ואת עניין המחסומים, אבל אני חושבת שפה ושם כשאנו בעצמנו לא יודעים מה עלול לקרות לרכב שלנו, מה אכפת לנו שמישהו יבדוק אותו?
קולט אביטל: זה לא גורע מכבודי או ממעמדי.
אחמד טיבי: למה את חושבת שחוקקו את חוק החסינות?
קולט אביטל: יש הבדל בין זה לבין לעשות את הדברים האלה מתוך רצון.
משה שרוני: אני חושב שצריך לבטל את חוק החסינות בכלל.
משה שרוני: אני קודם כל אזרח, אחר כך חבר כנסת.
יעקב מרגי: אני מבקש לקרוא את עמדתו של קצין הכנסת, הוא אומר כך: "לטעמי, הסוגייה אינה של חסינות כי אם ביטחון.
יעקב מרגי: אני משוכנע שהחיפוש ברכב אינו בגין החשד בחבר הכנסת כי אם חשש מניצול משוטה של רכב חבר הכנסת.
יעקב מרגי: "באיזון שבין ביטחון בניין משרד ראש הממשלה ועל רקע רגישותו המיוחדת לבין חסינות חבר הכנסת, לדעתי השיקול הביטחוני גובר.
יעקב מרגי: יחד עם זאת, נראה לי מאחר שמדובר בביקור חד פעמי ולא קבוע או שוטף, ניתן היה לא להתעקש על בדיקת הרכב וקיימים פתרונות חלופיים".
יעקב מרגי: הוא הסביר לי בעל פה – אני אסביר; לסוגייה שהועלתה לגבי הכניסות לכנסת על ידי חברי הכנסת, אמר לי קצין הכנסת שהם עושים בדיקה בחניון עם כלבים מיוחדים שמריחים ובודקים.
יעקב מרגי: לגבי סעיף 3 במכתבו של קצין הכנסת, הוא הסביר לי שהרציונל בבדיקת רכב שמגיע באופן סדיר למקום מסוים, רציונל לפיגוע הוא גדול יותר.
יעקב מרגי: הסיכוי שמישהו ישתמש בשימוש משוטה כשהמפגע יודע שאני כל יום מתייצב בכנסת, הוא יודע לאן הוא שולח את זה.
יעקב מרגי: הוא אומר: בוא נאמר שמישהו רצה להשתמש בלא ידיעתו של חבר הכנסת טיבי ברכב שלו, הוא לא ידע שבאותו יום הוא מגיע למשרד ראש הממשלה, כי זה ביקור חד פעמי – זה ההסבר שהסביר לי קצין הכנסת.
אסתרינה טרטמן: שאלו אותי אנשים בחוץ, למה דווקא בחרו לבדוק את הרכב של חבר הכנסת טיבי.
אסתרינה טרטמן: הבנתי שיש טעות רווחת בקרב אלה שיודעים שמתקיים הדיון, שדרשו רק את הרכב של חבר הכנסת טיבי לבדוק כי הוא ערבי ולא את של חברי הכנסת האחרים.
אסתרינה טרטמן: למען הסר ספק, אני מבקשת להדגיש, נוהל בדיקת רכב- -
אחמד טיבי: אני אמרתי את זה.
אסתרינה טרטמן: הנוהל הזה של בדיקת רכב נכון לכל חברי הכנסת מבלי שום התחשבות בדתם, באמונתם, במוצאם או בהשקפתם.
אסתרינה טרטמן: חשוב שיידעו את זה כל מי שיוצא החוצה עם אמירות.
אסתרינה טרטמן: ברגע שמבינים את זה, זה משנה את כל ההתייחסות לדיון.
אסתרינה טרטמן: אני מכירה את התחושה הזו מתחילת תקופת החסינות שלי, כשעוד לא התרגלתי אליה, אז גם בשדה התעופה מבקשים לבדוק, ברמה כזו או אחרת, או אפילו בקניון לפעמים כשלא מכירים, בתחילת הדרך מבקשים לבדוק.
אסתרינה טרטמן: אני מבינה את הדילמה.
אסתרינה טרטמן: אני מכבדת את האמירה של חבר הכנסת טיבי בעניין החסינות.
אסתרינה טרטמן: צריך שיהיה משקל לזה וחשוב שתהיה חסינות.
אסתרינה טרטמן: לצערי, הנסיבות שאנו חיים במדינה שלנו מצריכות לתת רמה ממוקדת יותר לנושא הביטחון.
אסתרינה טרטמן: אני תומכת בדבריה של חברתי חברת הכנסת אביטל.
אסתרינה טרטמן: אני מקווה ומאמינה שגם חבר הכנסת טיבי וגם אנוכי וגם חברי הכנסת מסביב לשולחן מפללים לימים טובים יותר, שקטים יותר, שסוגייה מסוג כזה בכלל לא תצטרך לעלות על השולחן הזה.
משה שרוני: אני לא מבין את כל הנושא הזה.
משה שרוני: אני לא התרגשתי כשהלכתי לשם ופתחו את המנוע וכל זה.
משה שרוני: זה נוהל מקובל בכל מקום.
משה שרוני: מה אני צריך לסכן אנשים אחרים?
משה שרוני: לא כל אחד יכול לומר: אני אחראי לכל הביטחון של כולם.
משה שרוני: לדעתי, צריך לבטל את חוק החסינות בכלל.
משה שרוני: חבר כנסת הוא קודם כל אזרח ואחר כך הוא חבר כנסת.
משה שרוני: נושא ביטחוני הוא דבר חשוב ביותר, וחברי הכנסת צריכים לעודד בדיקה כזו ולא להיעלב.
משה שרוני: אני לא נעלב – כשאני נוסע, אני נוסע עם דרכון רגיל, נסעתי פעם עם דרכון שירות ושאלו אותי בהונג קונג: את מי אתה משרת?
משה שרוני: אני חושב שכל חברי הכנסת צריכים להבין את המצב הביטחוני של מדינת ישראל, בפרט כל המוסדות שלנו ולהיות פחות רגישים.
משה שרוני: טוב שבודקים וצריכים לתת לזה יד ולהתנהג כמו כל אחד ולא ליילל.
משה שרוני: כשבדקו אותי אמרתי: בבקשה, תבדוק.
משה שרוני: חבר כנסת צריך להיות דוגמה למופת בנושא הזה ולא להיעלב.
יעקב מרגי: חבר הכנסת טיבי הציג את זה בפתיחת דבריו.
יעקב מרגי: הוא מדבר כרגע על חוק החסינות.
יעקב מרגי: אם יש חוק, צריך לקיימו.
יעקב מרגי: אם כבר יש דיון, הייתי רוצה לטובת – אם מדברים על האקווריום של משרד ראש הממשלה – כשהייתי צריך להכניס עוזר או כשחבר הכנסת בן-ששון הכניס את העוזרת הפרלמנטרית שלו למשרד ראש הממשלה בתפקיד, זה היה טרטור, אפילו לגביה היה גובל בהשפלה.
יעקב מרגי: קחו את זה אתם, בעלי התפקידים הרלוונטיים, תעקבו אחרי צורת החיפוש, משך החיפוש.
יעקב מרגי: כחבר כנסת היו מצבים שלקחו כמעט חמש דקות, שמישהו התייחס שם, עד שעברתי לצד השני, ורגלי ולא ברכב – בדרך כלל כשאני מגיע למשרד ראש הממשלה, אני משתדל לבוא ברגל, כי אני מכיר את זה.
משה שרוני: אני נעלבתי יותר כשהייתי צריך להשאיר תעודה בכניסה.
משה שרוני: זה לא בדיקה ביטחונית.
משה שרוני: על זה אף אחד לא מדבר.
יעקב מרגי: יש פה עמדה שאנו רוצים להביא אותה, עמדת סיכום של הוועדה: "במשרד ראש הממשלה נהלים קפדניים בכל הנוגע לחיפוש ברכבים החונים בחניון המשרד.
יעקב מרגי: הוראות אלה חלות על כלל המבקרים, לרבות עובדי המשרד וחברי הכנסת הנכנסים אליו.
יעקב מרגי: זאת בין היתר כדי למנוע שימוש לרעה ברכב בידי גורם עוין, דבר היכול להיעשות גם ללא ידיעת בעל הרכב.
יעקב מרגי: "חוק חסינות חברי הכנסת, זכויותיהם וחובותיהם, התשי"א-1951, קובע בסעיף 2 כי חבר כנסת חסין בפני חיפוש בגופו ובחפציו.
יעקב מרגי: הסעיף עצמו אינו קובע סייגים לחסינות זו.
יעקב מרגי: בהתאם לעמדה שהציגה היועצת המשפטית לכנסת בישיבה ב-10.9.07, סעיף זה רלוונטי לחיפוש הן בתיקו של חבר הכנסת והן ברכבו.
יעקב מרגי: "סעיף 9 לחוק החסינות, המקנה לחברי הכנסת זכות לחופש תנועה, כולל סייגים הנוגעים הן למקומות שאינם רשות הרבים והן למניעת כניסה מטעמים של ביטחון המדינה.
יעקב מרגי: בהתאם לעמדה שהוצגה בישיבה, החוק אינו מקנה לחבר הכנסת זכות להיכנס עם רכבו לחניון משרד ראש הממשלה שלא בהתאם לנוהלי האבטחה המקובלים שם.
יעקב מרגי: "חברי הכנסת נכנסים עם רכבים פעמים רבות לחניון משרד ראש הממשלה ועד כה לא עוררה בדיקת הרכב כל שאלה.
יעקב מרגי: לאור השאלה שהתעוררה לאחרונה, סוכם בישיבה על הנוהל הבא בעניין חברי הכנסת המוזמנים למשרד ראש הממשלה, שיוצג בפני חברי ועדת הכנסת:
יעקב מרגי: חבר הכנסת המעוניין להחנות את רכבו בחניון הצמוד לבניין ראש הממשלה יאפשר לבצע בדיקה ברכבו, כמקובל לגבי כלל הרכבים החונים בחניון זה.
יעקב מרגי: חבר הכנסת שאינו מוכן כי רכבו ייבדק כאמור בסעיף א', יוכל לחנות בחניון קרוב לבניין אך שאינו צמוד לו, ללא בדיקה.
יעקב מרגי: חבר הכנסת עצמו, וכן תיקו, לא ייבדקו בכניסה לבניין".
יעקב מרגי: אני מבקש התייחסות של הגורמים המקצועיים.
יעקב מרגי: דילגתי על הפתיח – בהמשך לישיבה שנערכה ביום 10.9.07 במשרדו של מזכיר הממשלה בנושא שבנדון בעקבות פנייתו של חבר הכנסת אחמד טיבי.
אחמד טיבי: מזכיר הממשלה הוא בעל עניין.
יעקב מרגי: גם היועצת המשפטית של הכנסת היא בעלת עניין, וגם היא השתתפה בישיבה.
יעקב מרגי: עו"ד ארבל, בבקשה.
ארבל אסטרחן: כשהגיעה הפנייה של חבר הכנסת טיבי רצינו לעשות בדיקת הכנה לקראת הישיבה הזו בוועדת הכנסת עם הגורמים הרלוונטיים במשרד ראש הממשלה והאחראים על הביטחון שם וקיימנו ישיבה בתחילת ספטמבר במשרדו של מזכיר הממשלה, שאני נכחתי בה, היועצת המשפטית לכנסת, מזכיר הכנסת, כי היה ברור לנו שמצד אחד אכן חוק החסינות קובע שלא ייערך חיפוש בגופו ובחפציו של חבר הכנסת, וחפצים כוללים רכב.
ארבל אסטרחן: מאידך, אין לחבר כנסת זכות להיכנס עם רכבו לכל מקום.
ארבל אסטרחן: אמנם יש לחברי הכנסת זכות לחופש תנועה, אך היא פורשה כזכות לנסוע ממקום למקום, פחות הזכות להיכנס למקומות מסוימים.
רוברט אילטוב: אבל הוא הוזמן.
רוברט אילטוב: אז אין לו זכות להיכנס?
ארבל אסטרחן: הזכות לחופש תנועה גם מסויגת מטעמים של ביטחון המדינה.
רוברט אילטוב: אבל הוא הוזמן לראש הממשלה.
ארבל אסטרחן: אבל הוא צריך להיכנס לפי הכללים.
ארבל אסטרחן: לכן היות שיש סייגים לזכותו להיכנס למקומות, גם אם הוא מוזמן להיכנס לבניין, במקרים מסוימים, ובעיקר במקרי ביטחון, כפי שקובע חוק החסינות, חייב לעמוד בתנאים הקבועים באותו מקום בעניין בדיקות ביטחוניות.
ארבל אסטרחן: לכן רצינו לבדוק את העניין הזה, היות שלא התעוררה השאלה הזו בעבר, רצינו לראות מה הנהלים בכנסת, במשרד ראש הממשלה, ולראות אם אפשר להגיע להסכמות בעניין.
ארבל אסטרחן: בישיבה, שהיתה ישיבת הכנה לקראת הישיבה הזו, כי סמכות ההחלטה נתונה בידי הוועדה הזו, הגענו להסכמות שרצינו להציג בפני הוועדה כפי שהציג עכשיו יושב ראש הוועדה, כאשר בגדול, הרעיון היה שבמשרד ראש הממשלה יש מספר חניונים, וניתן לחלק את הוראות הכניסה לגביהם כאשר החניון הצמוד ביותר למשרד ראש הממשלה, אם ירצה חבר הכנסת להיכנס אליו, יצטרך לעבור בדיקה כפי שעובר כל רכב שנכנס למשרד, והובהר לנו שזה כל עובד שם וכל מוזמן וכל אדם שנכנס לבניין.
ארבל אסטרחן: יש חניון נוסף שהוא מחוצה לאותו חניון, שהוא גם חניון פנימי, אחרי המחסום הראשון, ואליו הסכימו גורמי הביטחון במשרד ראש הממשלה שכשאשר מגיע חבר כנסת, רכבו לא ייבדק והוא יחנה במקומות שיועדו לזה.
ארבל אסטרחן: לאותו מקום יוכל חבר כנסת שאינו מוכן להיכנס לחניון הצמוד להיכנס ללא בדיקה, וחבר הכנסת עצמו ותיקו לא ייבדקו כפי שהבנתי שנעשה גם היום.
ארבל אסטרחן: אנו סברנו שמדובר בפתרון שיכול להיות ראוי – מצד אחד מכבד את כבודם וחסינותם של חברי הכנסת ומצד שני עומד גם בדרישות הביטחון הקפדניות של משרד ראש הממשלה.
ארבל אסטרחן: הסיכום הזה מקובל עלינו.
גדעון סער: בדרך כלל מאפשרים להיכנס עם הרכב, בודקים אותו, מאפשרים להיכנס, מורידים את הח"כ ובכל זאת מוציאים את הרכב.
גדעון סער: האם המשמעות של מה שנאמר כאן היא שלאחר שהרכב נבדק, יאפשרו גם לרכב לחנות בחניון הפנימי של משרד ראש הממשלה?
אלון אפני: אם בודקים את הרכב, לא מוציאים אותו.
אלון אפני: ייתכן שהיה מקרה מסוים שבו לא היה מקום חניה.
אחמד טיבי: ועוד שאלה; לפחות פעמיים שלוש, לי ולחברי כנסת, כשהגענו לשער הראשון נהגו לשאול אותנו מאיפה אנו באים.
אחמד טיבי: כשאמרנו שאנו באים מהכנסת, נתנו לנו לעבור ללא בדיקה.
אחמד טיבי: כשאמרתי: מהבית, בדקו.
אחמד טיבי: איך זה עולה בקנה אחד עם הסיכום?
אחמד טיבי: זה נעדר מהסיכום.
אחמד טיבי: זה גם דעתו של קצין הכנסת, שלא לקחתם בחשבון.
אחמד טיבי: אם אתה בא פעם, פעמיים, זה לא באופן קבוע, ואף אחד לא יודע שאתה בא.
אחמד טיבי: חוץ מזה, אני לא מעוניין בנפילת הממשלה הזו, למה לפוצץ את הבניין.
אלון אפני: לגבי השאלה שאמרת ששאלו אותך, חבר הכנסת טיבי, זה אכן לא רלוונטי, אם מגיע אדם מהכנסת, אלא אם מגיע אדם ממעון, נאמר של ראש הממשלה, ששם מתבצעת בדיקה, או ממקום אחר שאנו יודעים בוודאות שמתבצעת בדיקה, אז לא מתבצעת בדיקה נוספת.
אלון אפני: יכול להיות שמאבטח חשב שהכנסת כן מבצעת בדיקה, היום אנו יודעים שלא מתבצעת.
רוברט אילטוב: הבדיקה מתבצעת בכל מקרה.
רוברט אילטוב: באתי מהכנסת ובדקו אותי.
גדעון סער: אני מבקש לרשום בפרוטוקול שבדיון שזימן חבר הכנסת טיבי בנושא השתתפו רק חברי כנסת מסיעות ישראל ביתנו והליכוד.
אחמד טיבי: הערה לסדר, היות שהנושא הזה חשוב, הדיון שהתקיים היום הוא דיון חשוב ומצריך המשך.
אחמד טיבי: כלל דעתם של הקשת הפוליטית צריכה להישמע.
אחמד טיבי: אגב, אני חושב שמיקי איתן, אם יהיה פה, למשל, יתמוך בעמדתי.
אחמד טיבי: ויולי אדלשטיין – קולו נדם בדיון הזה, ואני חושב שעמדתו לא כמו עמדתה של קולט אביטל.
יולי יואל אדלשטיין: לא הייתי בלשכת ראש הממשלה הנוכחי, אוני מקווה שעד סוף הקדנציה שלו גם לא אצטרך.
יולי יואל אדלשטיין: אני מקבל את הפסיקה של הרב עובדיה, שכשאני אומר: תעביר ממשלת זדון מן הארץ, אסור להתכוון לממשלת ישראל.
יעקב מרגי: הדיון מוצה, לדעתי.
יעקב מרגי: בא לידי ביטוי האיזון.
יעקב מרגי: פתרנו את הבעיה בגמישות של משרד ראש הממשלה שלא היתה קודם, שלהיכנס אחרי המחסום ללא חיפוש זה ויתור עצום ולא פוגע בחוק החסינות.
אחמד טיבי: קראתי לחבר הכנסת דב חנין.
אחמד טיבי: מדובר במשפטן, בחבר כנסת שאינו מהסיעות האלה.
אחמד טיבי: איני יודע מה עמדתו.
יעקב מרגי: מאחר שאני מכבד את חבר הכנסת חנין ומוקיר אותו על פעילותו בהרבה תחומים, אך אני לא נותן סוכריות למי שמאחר לדיון.
יעקב מרגי: כדי שיתייחס עניינית, הוא יצטרך לדעת כל מה שנאמר פה, אך מאחר שביקשת יפה, אתן לו דקה להתייחס לדברים.
דב חנין: השאלה העקרונית היא שאלה של כלל חברי הכנסת, ויש לה משמעות מרחיקת לכת; קודמינו חוקקו חוק חסינות כדי להגן על חברי הכנסת.